145. löggjafarþing 2015–2016.

Þingskjal 1755 — 891. mál.

Fyrirspurn

til fjármála- og efnahagsráðherra um eignir og tekjur landsmanna árið 2015.

Frá Árna Páli Árnasyni.

1.	Hvert var eigið fé þeirra a) 5%, b) 1%, c) 0,1% landsmanna sem mest áttu árið 2015 og hvert var hlutfall eigin fjár þeirra af eigin fé allra landsmanna árið 2015? Hverjar eru sambærilegar tölur fyrir árin 1997–2014?

2.	Hverjar voru heildareignir þeirra a) 5%, b) 1%, c) 0,1% landsmanna sem mest áttu árið 2015 og hvert var hlutfall heildareigna þeirra af heildareignum allra landsmanna árið 2015? Hverjar eru sambærilegar tölur fyrir árin 1997–2014?

3.	Hverjar voru tekjur tekjuhæstu a) 5%, b) 1%, c) 0,1% landsmanna árið 2015, með og án fjármagnstekna, og hvert var hlutfall tekna þeirra af tekjum allra landsmanna árið 2015? Hverjar eru sambærilegar tölur fyrir árin 1997–2014?

4.	Hvað áttu tekjuhæstu a) 10%, b) 5%, c) 1%, d) 0,1% landsmanna árið 2015 stóran hluta af annars vegar eigin fé landsmanna og hins vegar heildareignum landsmanna árið 2015? Hverjar eru sambærilegar tölur fyrir árin 1997–2014?

Skriflegt svar óskast.